CELEX: 62009TN0455
Language: hu
Date: 2009-11-07 00:00:00
Title: T-455/09. sz. ügy: 2009. november 7-én benyújtott kereset — Jiménez Sarmiento kontra OHIM — Robin és társai (Q)

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/57
            
         2009. november 7-én benyújtott kereset — Jiménez Sarmiento kontra OHIM — Robin és társai (Q)
   (T-455/09. sz. ügy)
   2010/C 24/102
   A keresetlevél nyelve: spanyol
   
      Felek
   
   
      Felperes: Vicente J. Jiménez Sarmiento (Madrid, Spanyolország) (képviselő: P. Ma García-Cabrerizo del Santo ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A többi fél a fellebbezési tanács előtti eljárásban: Michel Robin (Lasnes, Belgium), Daniel Falzone (Waterloo, Belgium), Maxime Monseur (Tamines, Belgium)
   
      Kereseti kérelmek
   
   
               —
            
            
               Az Elsőfokú Bíróság a közösségi védjegyrendelet végrehajtásáról szóló rendelet 70. szabályának alkalmazásával hozzon olyan ítéletet, amely megállapítja, hogy az e kereset alapjául szolgáló közigazgatási kérelem (fellebbezés) indokolásának benyújtására szolgáló négy hónapos határidő 2009. május 16-án járt le, ami szombatra esett, és ami miatt az ugyanezen év május 18-án benyújtott iratot szabályszerűen benyújtottnak kell tekinteni;
            
         
               —
            
            
               másodlagos jelleggel, abban az esetben, ha az Elsőfokú Bíróság nem adna helyt az előbbi kérelemnek, hozzon olyan ítéletet, amely megállapítja, hogy a felperes menthető hibát vétett az említett határidő kiszámítása során;
            
         
               —
            
            
               amennyiben az előbbi két kérelem bármelyikének helyt adna, helyezze hatályon kívül az OHIM fellebbezési tanácsának az R0312/2009-4. sz. ügyben 2009. szeptember 7-én hozott határozatát, a szóban forgó közigazgatási kérelem (fellebbezés) indokolását határidőben benyújtottnak minősítve, és kötelezve az OHIM fellebbezési tanácsát arra, hogy az ügyet érdemben bírálja el.
            
         
      Jogalapok és fontosabb érvek
   
   
      A közösségi védjegy bejelentője: Michel Robin, Daniel Falzone és Maxime Monseur.
   
      Az érintett közösségi védjegy: A dőlt Q-betűből álló és felső részén vastag vonallal írt ábrás védjegy, a 18., 25. és 28. osztályba tartozó áruk tekintetében — 4 804 266. sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a 25. osztályba tartozó árukra vonatkozó, „quadrata” szóelemet tartalmazó, (1 770 312. sz.) spanyol ábrás védjegy.
   
      A felszólalási osztály határozata: a felszólalási osztály elfogadhatatlanság miatt elutasította a felszólalást.
   
      A fellebbezési tanács határozata: a fellebbezési tanács mint elfogadhatatlant, elutasította a fellebbezést.
   
      Jogalapok: a közösségi védjegyről szóló rendelet végrehajtásáról szóló, 1995. december 13-i 2868/1995/Ek rendelet 70. szabályának téves értelmezése és alkalmazása, az alperes a megtámadott határozattal eltért az általa rendszeresen alkalmazott gyakorlattól, továbbá a felperes oldalán menthető hibáról van szó.